His by Force, Hers by Fate

Wed, 29 Jul 2026 06:10:18 +0000

Dono families Delhi ke sabse bade aur famous business empires hain. Unka naam sirf business mein hi nahi, power aur reputation mein bhi bohot upar hai. Lekin ek cheez un dono ko hamesha alag rakhti hai — purani dushmani.

Kuch saal pehle tak sab kuch alag tha.
Veer Rathore aur Siddharth Oberoi best friends the. Dono saath school aur college mein bade hue the, har waqt ek dusre ke saath rehte the. Unki dosti ko dekh kar lagta tha ki Rathore aur Oberoi families kabhi alag nahi ho sakti hain.

Lekin ek din aisa kuch hua jisne sab badal diya…
Ek misunderstanding, ek business deal ka fraud aur ek galat ilzaam — aur woh gehri dosti nafrat mein badal gayi.
Veer aur Siddharth jo kabhi ek dusre ke bina nahi rehte the, aaj ek dusre ka naam bhi sunna pasand nahi karte.
Dono families ke beech itni badi dushmani ho gayi ki ab sirf competition nahi, balki ghrinna aur badla reh gaya hai.

Aaj halat yeh hai ki Rathore aur Oberoi — dono ek dusre ke sabse bade dushman ban chuke hain.
Business world mein jab bhi in dono families ka naam aata hai, sabko sirf ek hi cheez yaad aati hai — rivalry, ego aur hatred.

Lekin kismat ko kuch aur hi manzoor tha…
Jald hi in dono families ki zindagi ek aise mod par aane wali thi jahan nafrat ke beech ek forced marriage sab kuch badal degi…